Eesti-Prantsuse partnerlusprojekti "Meeste ja naiste võrdõiguslikkus - tõhusate ja jätkusuutlike  ettevõtete põhimõte ja eesmärk" raames toimus 8. juulil tööalase soolise võrdõiguslikkuse võrgustiku avaüritus. Võrgustik on avatud kõigile tööandjatele nii era-, avalikust kui ka mittetulundussektorist, lisaks sotsiaalpartneritele, ametiühingute esindajatele, töötajate usaldusisikutele, soolise võrdõiguslikkuse ekspertidele ning üksikisikutele, kelle töö võimaldab neil edendada soolist võrdõiguslikkust organisatsioonis.